Бикҡол ауылы Илекәй-Мең улусына ҡарай. Уның нигеҙ һалыныу ваҡыты тураһында сығанаҡта былай тиелгән: Ерҙе Генераль ыҙанлауҙан һуң яңынан булдырылғанйәғни 1804 - 1815 йылдар араһында. Тәүге тапҡыр ул 1816 йылда теркәлгән, унда 55 ир-ат булған. 1834 йылда - 163, 1850 йылда - 230, 1859 йылда 272 башҡорт иҫәпкә алынған. 1870 йылда - 286, 1920 йылда 576 башҡорт була. Бикҡол, Яңы Көнҡаҫ ауылдарында йәшәүселәрҙең бер өлөшө 1846 йылда Илсеғол буйындағы аҫаба ергә күсенергә рөхсәт алып, ауылын Бикҡол тип йөрөтәләр. Ревизия материалдарында тәүге төпләнеүсенең улдарының һәм ейәндәренең исемдәре һынландырыла: 1786-1820 йылдарҙа Әйүп Бикҡолов йәшәгән. Уның улы - 1834 йылда 26 йәшлек була. Йомағужа  (уның улдары - 9 йәшлек Иштәүләт һәм 2 йәшлек Ғәлимөхәмәт). Тәүге төпләнеүсенең икенсе улы 1816 йылда 42 йәшлек икәнлеге билдәле. 